Paul Bettany

De første årene

Bettany ble født i Harlesden i London, som sønn av Thane Bettany, en dramalærer og skuespiller, og Anne Kettle, skolesekretær. Han har en eldre søster, Sarah, og en yngre bror, Matthew, som døde etter et fall da han bare var åtte år gammel. Kort tid etter brorens død dro Bettany hjemmefra for å bo for seg selv i London. Han levde i en liten leiligheten og tjente penger ved å være gatesanger. Etter to år fant han arbeid i et eldrehjem.

Karriere

Da han var 19 år gammel besluttet han å bli skuespiller og kom inn på London Drama Centre i Chalk Farm. Han fikk sin scenedebut i Stephen Daldrys kritikerroste An Inspector Calls ved Aldwych Theatre, hvor han spilte rollen som Eric Birling. Han deltok også i Royal Shakespeare Companys produksjon av Richard III, Romeo and Juliet, og Julius Caesar (sistnevnte fikk han en nominasjon til prisen «Charleson Award»). Da han var 21 år gammel opptrådte han i en BBC-produksjon av Oliver som Bill Sykes.
Etter å ha tatt en opptreden i finalen av Sean Beans serie Sharpe fikk han sin filmdebut med en lite rolle i Bent, et drama fra Holocaust hvor også Clive Owen, Jude Law, og Ian McKellen medvirket. Han fortsatte å arbeide for både scene og fjernsyn, og etablerte seg som en dyktig skuespiller som kunne beherske de fleste roller. Det var Joe Penhalls Love and Understanding som ble spilt ved Londons Flatbush Theatre og deretter i Connecticut i USA. Han hadde roller i fjernsynsproduksjonene Killer Net og Coming Home, i løpet av sistnevnte møtte han og ble sammen med Emily Mortimer for en tid. Hans siste arbeid for teateret før han ble filmskuespiller var One More Wasted Year og Stranger's House ved Royal Court Theatre.
Bettany hadde også blitt avhengig av kokain. Hans narkotikaproblem nådde sitt ytterpunkt i løpet av filmingen av miniserien David Copperfield hvor han raserte et hotellrom og lagde kvalm på en flyreise. Etter disse hendelsene skal han ha begynte å bearbeide problemet. Han spilte også i flere filmer, blant annet hans første hovedrolle i Gangster No. 1. hvor han fikk en prisnominasjon for beste filmrolle og kritikerne nominerte han for beste britiske nykommer av året.
Hollywoodregissøren Brian Helgeland så Bettanys prøvespill for en annen film og ga ham isteden en rolle i A Knight's Tale hvor han omskrev rollen som Chaucer for ham. Denne filmen ble Bettanys store gjennombrudd i USA. Han fikk blant annet en pris i London som beste birolle. Via denne filmen fikk han også rollen i A Beautiful Mind og det var under innspillingen av denne filmen hvor han ble venn med Russell Crowe og møtte sin framtidige hustru Jennifer Connelly. Etter A Beautiful Mind fikk han tilbud om å spille mot Edward Norton og Anthony Hopkins i The Tooth Fairy, men til manges overraskelse valgte han heller å spille sammen med Stellan Skarsgård og Nicole Kidman i Lars von Triers Dogville.
Bettanys neste store prosjekt var igjen sammen med Russell Crowe i Peter Weirs Master and Commander: The Far Side of the World. Hans stille, men dog mektige portrett av kirurgen og naturvitenskapsmannen Stephen Maturin ga ham flere kritikernominasjoner, blant annet som beste britiske skuespiller av året. Dogville og The Reckoning ble vist i et begrenset antall kinoer i 2004. I september det samme året hadde han en hovedrolle som førsteelsker i den romantiske komedien Wimbledon sammen med Kirsten Dunst. Kritikerne var dog noe lunkne til filmen til tross for at de roste hans fremførelse. Våren 2005 dro han til Vancouver for å filme Firewall, en enkel thriller med Harrison Ford og Virginia Madsen, regissert av Richard Loncraine. Høsten 2005 spilte han i Da Vinci-koden sammen med Tom Hanks og Audrey Tautou. Her spilte han en Opus Dei-munk ved navn Silas. Avisen Sun hadde i samme tidsrom sitert ham på at «Jeg vokste opp som en katolikk. Jeg hoppet av troen. Fra en alder av tre var jeg sammen med nonner. Nå er jeg en ateist.»
I 2008 gav han stemme til Tony Starks assistent Jarvis i Iron Man (2008), en rolle han gjentok både i Iron Man 2 (2010) og The Avengers (2012), og som han også kommer til å spille i Iron Man 3 (2013). Han dukket også opp i biroller i The Tourist (2010) med Johnny Depp og Angelina Jolie, samt i Margin Call med blant andre Kevin Spacey og Jeremy Irons. I tillegg spilte han hovedrollen i actionfilmen Priest i 2011.

Privat

Nyttårsaften 2004 giftet Bettany seg med Jennifer Connelly i skotsk seremoni med kun en liten gruppe venner og familie. Han flyttet til Brooklyn i USA sammen med Jennifer og hennes sønn Kai, og paret har deretter fått sin egen sønn Stellan, navngitt etter Stellan Skarsgård, født 5. august 2003.